钦定古今图书集成/明伦汇编/家范典/第040卷 > 《向元伯遗戒跋》朱熹
## 钦定古今图书集成/明伦汇编/家范典/第040卷 > 《向元伯遗戒跋》朱熹

“自佛教入中国，上自朝廷，下达闾巷，治丧礼一用其
法。老子之徒，厌苦岑寂，辄亦效其所为，鄙陋不经，可
怪可笑，而习俗靡然恬不觉悟。近故朝议大夫向公
元伯，启手足时，亲书数纸，戒其子孙勿为世俗所谓
道场”者。某窃以此书之可为世法观者，诚能因而推
之，尽祛末俗之陋，以求先王之礼而审行之，则斯言
也，不但为向氏一门之训而已。因识其后以发之。